A Törvényszék (negyedik tanács) 2013. szeptember 16‑i ítélete –
Bank Kargoshaei és társai kontra Tanács
(T‑8/11. sz. ügy)
„Közös kül‑ és biztonságpolitika – Iránnal szemben az atomfegyverek elterjedésének megakadályozása érdekében hozott korlátozó intézkedések – A pénzeszközök befagyasztása – Indokolási kötelezettség – Védelemhez való jog – A hatékony bírói jogvédelemhez való jog – Jogos bizalom – Az elfogadott korlátozó intézkedések felülvizsgálata – Mérlegelési hiba – Egyenlő bánásmód – Jogalap – Lényeges eljárási szabályok – Arányosság – Tulajdonhoz való jog”
1.                     Bírósági eljárás – A megtámadott jogi aktusokat az eljárás során hatályon kívül helyező, és azt felváltó jogi aktusok – Megsemmisítésre irányuló kereseti kérelmek módosítása iránti, az eljárás során előterjesztett kérelem – Az ilyen kérelem benyújtására irányadó határidő – Kezdet – Az új aktus érintettekkel való közlésének időpontja (EUMSZ 263. cikk, hatodik bekezdés; 2011/783/KKBP tanácsi határozat; 1245/2011 és 267/2012 tanácsi rendelet) (vö. 38., 40–42. cikk)
2.                     Bírósági eljárás – A megtámadott, időközben visszavont határozat helyébe az eljárás folyamán lépő határozat – Az új kereseti kérelmek megengedhetősége – Korlátok – Hipotetikus, még el nem fogadott jogi aktusok (vö. 47. pont)
3.                     Európai uniós jog – Alapvető jogok – Személyi hatály – Harmadik államokhoz tartozónak minősülő jogi személyek – Bennfoglaltság – Harmadik állam felelőssége az alapvető jogoknak a saját területén való tiszteletben tartásáért – Hatás hiánya (Az Európai Unió Alapjogi Chartája, 17., 41. és 47. cikk) (vö. 51., 53., 55., 58. pont)
4.                     Intézmények jogi aktusai – Indokolás – Kötelezettség – Terjedelem – Iránnal szembeni korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – Az indokolásnak az érdekelttel a számára sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség – Korlátok – Az Unió és tagállamai biztonsága vagy nemzetközi kapcsolataik irányítása – A dokumentumokhoz való hozzáférésre vonatkozó, a Tanácsnál erre vonatkozóan előterjesztett kérelemtől függő jog (EUMSZ 296. cikk, második bekezdés; 2010/413/KKBP tanácsi határozat, 24. cikk, (3) bekezdés; 423/2007 tanácsi rendelet, 15. cikk, (3) bekezdés, 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 62–64., 67., 68., 82., 83., 89. pont)
5.                     Európai Unió – Az intézmények jogi aktusai jogszerűségének bírósági felülvizsgálata – Iránnal szemben az atomfegyverek elterjedése elleni küzdelem keretében hozott korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A terhelő bizonyítékoknak a sérelmet okozó jogi aktus elfogadásával egyidejűleg, vagy azt követően azonnal történő közlésére vonatkozó kötelezettség (vö. 69. pont)
6.                     Európai uniós jog – Elvek – Védelemhez való jog – Iránnal szemben az atomfegyverek elterjedése elleni küzdelem keretében hozott korlátozó intézkedések – Előzetes formális meghallgatáshoz való jog – Hiány (2010/413/KKBP tanácsi határozat, 24. cikk, (3) bekezdés; 423/2007 tanácsi rendelet, 15. cikk, (3) bekezdés, 961/2010 tanácsi rendelet, 36. cikk, (3) bekezdés és 267/2012 tanácsi rendelet, 46. cikk, (3) bekezdés) (vö. 96. pont)
7.                     Közös kül‑ és biztonságpolitika – Iránnal szemben az atomfegyverek elterjedése elleni küzdelem keretében hozott korlátozó intézkedések – Az atomfegyverek elterjedésében közreműködő vagy azt támogató személyek, szervezetek és szervek pénzeszközeinek befagyasztása – A jogszerűség bírósági felülvizsgálata – Terjedelem – A bizonyítási teher megoszlása – A tagállamok által nyújtott, és az uniós bírósággal nem közölhető információkra alapított határozat – Megengedhetetlenség (2010/644/KKBP tanácsi határozat és 2011/783/KKBP tanácsi határozat; 423/2007 tanácsi rendelet, 961/2010 tanácsi rendelet és 267/2012 tanácsi rendelet) (vö. 113., 114., 116., 117. pont)
8.                     Közös kül‑ és biztonságpolitika – Iránnal szemben az atomfegyverek elterjedése elleni küzdelem keretében hozott korlátozó intézkedések – Terjedelem – Harmadik államban letelepedett intézmény pénzeszközei és forrásai – Kizártság – Korlátok – Teljes egészében vagy részben az Unióban megvalósított kereskedelmi ügyletek tárgyát képező pénzeszközök (423/2007 tanácsi rendelet, 18. cikk, 961/2010 tanácsi rendelet, 39. cikk és 267/2012 tanácsi rendelet, 49. cikk) (vö. 125–127. pont)
9.                     Közös kül‑ és biztonságpolitika – Iránnal szemben az atomfegyverek elterjedése elleni küzdelem keretében hozott korlátozó intézkedések – A jogalap megválasztása – Az EUMSZ 75. cikk helyett az EUMSZ 215. cikkre alapítás (EUMSZ 75. és EUMSZ 215. cikk; 2010/644/KKBP tanácsi határozat; 961/2010 tanácsi rendelet) (vö. 154–157., 160–168. pont)
10.                     Közös kül‑ és biztonságpolitika – Iránnal szemben az atomfegyverek elterjedése elleni küzdelem keretében hozott korlátozó intézkedések – A jogalap megválasztása – Az Egyesült Nemzetek Biztonsági Tanácsa által meghatározott intézkedéseken túlmutató intézkedések – Hatás hiánya – Az arányosság elve megsértésének hiánya (EUSZ 29. cikk; EUMSZ 215. cikk; 2010/413/KKBP tanácsi határozat) (vö. 163., 175–177. cikk)
11.                     Közös kül‑ és biztonságpolitika – Az EU‑Szerződés keretében elfogadott határozat – A Tanács kötelezettsége végrehajtási korlátozó intézkedések elfogadására – Hiány (EUSZ 29. cikk; EUMSZ 215. cikk; 2010/413/KKBP tanácsi határozat; 961/2010 tanácsi rendelet) (vö. 186., 187., 190. cikk)
Tárgy
Egyrészt az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló 2010/413/KKBP határozat módosításáról szóló, 2010. október 25‑i 2010/644/KKBP tanácsi határozat (HL L 281., 81. o.), az Iránnal szembeni korlátozó intézkedésekről és a 423/2007/EK rendelet hatályon kívül helyezéséről szóló, 2010. október 25‑i 961/2010/EU tanácsi rendelet (HL L 281., 1. o.), a 2010/413/KKBP határozat módosításáról szóló, 2011. december 1‑jei 2011/783/KKBP tanácsi határozat (HL L 319., 71. o.), a 961/2010 rendelet végrehajtásáról szóló, 2011. december 1‑jei 1245/2011/EU tanácsi végrehajtási rendelet (HL L 319., 11. o.) és az Iránnal szembeni korlátozó intézkedésekről és a 961/2010 rendelet hatályon kívül helyezéséről szóló, 2012. március 23‑i 267/2012/EU tanácsi rendelet (HL L 88., 1. o.) részleges megsemmisítése iránti kérelem, másrészt pedig a megtámadott jogi aktusok valamelyikét kiegészítő vagy módosító valamennyi olyan jövőbeli rendelet vagy határozat megsemmisítése iránti kérelem, amelyek a szóbeli szakasz lezárásának időpontjában hatályban lesznek.
Rendelkező rész
1)
A Törvényszék a keresetet elutasítja.
2)
Az Európai Unió Tanácsa a saját költségein kívül viseli a Bank Kargoshaei, a Bank Melli Iran Investment Company, a Bank Melli Iran Printing and Publishing Company, a Cement Investment & Development Co., a Mazandaran Cement Company, a Melli Agro‑chemical Company és a Shomal Cement Co. részéről felmerült költségeket.
3)
Az Európai Bizottság maga viseli a saját költségeit.